Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,	21. juuni 2005 nr 470

Katastriüksuse jagamine ja uutele
katastriüksustele aadresside kinnitamine
ja sihtotstarvete määramine

Läbi vaadanud katastrimõõdistamise toimikud, mis on kokku pandud OÜ Haapsalu Maamõõdubüroo poolt ja milledes jagatakse katastriüksus Posti tn 34 kolmeks katastriüksuseks vastavalt detailplaneeringule, Haapsalu Linnavalitsus tuvastas, et olemasolev katastriüksus on registreeritud maaregistris tunnusega 18301:009:1310, mille pindala on 4636 m^2 ning maasihtotstarve ühiskondlike hoonete maa ning maakatastriseaduse kohaselt jääb piiride muutmise tulemusel moodustatavate katastriüksuste Posti tn 34 sihtotstarbeks ühiskondlike hoonete maa, Posti tn 34a sihtotstarbeks ärimaa, Vaikne tn  2 sihtotstarbeks tootmishoonete maa nendel katastriüksustel paiknevate ehitiste kasutamise otstarbe alusel. OÜ Haapsalu Maamõõdubüroo poolt mõõdistatud katastriüksuse moodustamise toimikust nähtub, et mõõdistamise tulemusel on Posti tn 34 uueks pindalaks saadud 2627 m^2 , Posti tn 34a pindalaks 1950m^2 ja Vaikne tn 2 pindalaks 59 m^2. Juhindudes maakatastriseaduse § 9 lg 4, § 18 lg 2, planeerimisseaduse § 9 lg 8, kohanimeseaduse § 4 lg 1 p 5, Haapsalu Linnavolikogu 29.04.2005 otsusest nr 185 “Detailplaneeringu kehtestamine (Posti tn 34, Haapsalu)”, Haapsalu Linnavolikogu 20.12.2002 määrusega nr 2 kinnitatud “Haapsalu kohanimede määramise korrast”, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35, § 63 ja haldusmenetluse seadusest Haapsalu Linnavalitsus

k o r r a l d a b:

1. Jagada katastriüksus aadressiga Posti tn 34, Haapsalus (katastritunnus 18301:009:1310, kinnistu registriosa nr 7812, omanik Haapsalu linn, pindala 4636 m^2, sihtotstarve ühiskondlike hoonete maa) kolmeks katastriüksuseks ja kinnitada uutele katastriüksustele aadressid (selgitava plaanina lisatud väljavõte detailplaneeringust) ning määrata neile sihtotstarbed alljärgnevalt:
1.1.katastriüksus aadressiga Posti tn 34, Haapsalu, pindala 2627 m^2
sihtotstarve 100 % ühiskondlike hoonete maa (Üh,0050); katastriüksusel lasuvad seadusjärgsed kitsendused:
	elektrikaabel – asjaõigusseadus § 158;
1.2. katastriüksus aadressiga Posti tn 34a, Haapsalu, pindala 1950 m^2
sihtotstarve 100% ärimaa (Ä,0020); katastriüksusel lasuvad seadusjärgsed kitsendused:
	elektrikaabel – asjaõigusseadus § 158;
1.3. katastriüksus aadressiga Vaikne tn 2, Haapsalu, pindala 59 m^2
sihtotstarve 100% tootmishoonete maa  (Th,0030); kitsendustaotlusi esitatud ei ole.
2. Korraldus teha teatavaks korralduse koopia saatmisega posti teel käesoleva korralduse punkti 1 kohaselt teostatud nimetuste muudatustest:
2.1.Lääne Politseiprefektuuri Haapsalu politseijaoskonnale (Lossiplats 4, 90502 Haapsalu);
2.2.AS Eesti Post Haapsalu Peapostkontorile (Nurme 2, 90501 Haapsalu);
2.3.Lääne-Eesti Häirekeskusele (Pikk 18, 80010 Pärnu);
2.4.Lääne Maavalitsusele (Lahe 8, 90503 Haapsalu);
2.5.Elion Ettevõtted AS (Sõle 14-A206, 10611 Tallinn);
2.6.AS Haapsalu Veevärgile (Haava 32, 90505 Haapsalu);
2.7.AS Regiole (Riia 24, 51010 Tartu);
2.8. korralduse koopia allkirja vastu teha teatavaks ehitusjärelevalveinsener M. Jets`ile ja linnavalitsuse maakorraldusosakonna peamaakorraldaja M. Sein`ile, kellel teha korraldus ühes korralduse juurde kuuluva avalduse ja katastrimõõdistamise toimiku üleandmisega teatavaks allkirja vastu Lääne katastribüroole 15 päeva jooksul.
3. 	Korraldus jõustub teatavakstegemise päevast.
4. 	Korraldus avalikustada väljapanekuga linnavalitsuse fuajees.
5. Käesoleva korralduse peale võib esitada halduskaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär